OpenLLM-France/wikimedia huggingface dataset:
# FIM Europe

La FIM Europe, abreujat FIME, és una federació afiliada a la FIM que actua com a l'òrgan responsable del motociclisme a Europa. Fins al 2012, l'entitat s'anomenà Union Européenne de Motocyclisme (UEM).

## Història

El 5 de setembre de 1995 va tenir lloc a Múnic una reunió de representants d'organismes estatals de motociclisme europeus, amb l'objectiu de crear un òrgan de control per a aquest esport basat en el model d'altres organitzacions continentals. Els assistents representaven els estats de França, Itàlia, Suïssa, Grècia, Eslovàquia, Portugal i Alemanya.
En aquella reunió es va aprovar una declaració d'intencions consensuada amb la FIM. Aquest document esmenta els objectius de la nova organització, que són: promoure, desenvolupar i ajudar a difondre el motociclisme i els seus diversos esports entre els estats membres de la Unió Europea.
El 27 de novembre de 1995 tingué lloc a Bratislava una nova reunió on les federacions de Belarús, Bulgària, Estònia, Hongria, Lituània i la República Txeca expressaren el seu interès a unir-se a la unió proposada.
Finalment, el 17 de febrer de 1996 se celebrà una reunió a París on es creà la "Union Européenne de Motocyclisme", com un òrgan de control de 21 federacions estatals. Es van crear aleshores dos comitès encarregats de gestionar l'esport i la seva promoció, el turisme, la seguretat i el transport. La Unió va ser reconeguda oficialment per la FIM el 1997 com a federació continental.
El 2012, la Union Européenne de Motocyclisme (UEM) es canvià el nom per l'actual, FIM Europe. A data de 2017, l'entitat comptava amb 47 federacions afiliades.

## Vegeu també

* Llista de competicions internacionals de motociclisme

## Referències

* ↑ «2017 Yearbook» (en anglès). FIM Europe, 2017. [Consulta: 4 desembre 2017].
* ↑ «Wolfgang Srb is the new FIM Europe President» (en anglès). MXGP, 06-07-2014. [Consulta: 4 desembre 2017].
* ↑ «UEM Extraordinary General Assembly in Monaco» (en anglès). Fim Europe, 04-12-2012. [Consulta: 4 desembre 2017].
* 1 2 «At A Glance» (en anglès). Fim Europe, 20-06-2014. [Consulta: 4 desembre 2017].

## Enllaços externs

* Lloc Web oficial (anglès)
* Antic lloc Web de la UEM Arxivat 2013-08-09 a Wayback Machine. (anglès)
# Todd Grisham

Todd Grisham (9 de gener de 1976), és un anunciador de lluitadors estatunidenc, que treballa a la marca de SmackDown! de l'empresa World Wrestling Entertainment (WWE) des del 2004.

## Referències

* 1 2 «Todd Grisham Bio». WWE. [Consulta: 30 octubre 2011].
* ↑ «Todd Grisham's IMDB Profile». IMDB.com. [Consulta: 30 octubre 2011].

## Enllaços externs

* Perfil a WWE.com (anglès)
# Poropuntius consternans

Poropuntius consternans és una espècie de peix cipriniforme de la família dels ciprínids.

## Morfologia

Els mascles poden assolir els 12,4 cm de longitud total.

## Distribució geogràfica

Es troba a Laos.

## Referències

* 1 2 FishBase (anglès)
* ↑ Kottelat, M. 2000 Diagnosis of a new genus and 64 new species of fishes from Laos (Teleostei: Cyprinidae, Balitoridae, Bagridae, Syngnathidae, Chaudhuriidae and Tetraodontidae). J. South Asian Nat. Hist. 5(1):37-82.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 2001 Fishes of Laos. WHT Publications Ltd., Colombo 5, Sri Lanka. 198 p.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Langbeinita

La langbeinita és un mineral de la classe dels sulfats, que pertany i dona nom al grup de la langbeinita. Rep el seu nom en honor de A. Langbein, de Leopoldshall, Alemanya.

## Característiques

La langbeinita és un sulfat de fórmula química K₂Mg₂(SO₄)₃. Cristal·litza en el sistema isomètric. Els cristalls són rars. En general, es troba en forma de grans disseminats, nodular o en agregats massius. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, la langbeinita pertany a «07.AC - Sulfats (selenats, etc.) sense anions addicionals, sense H₂O, amb cations de mida mitjana i grans» juntament amb els següents minerals: vanthoffita, piracmonita, efremovita, manganolangbeinita, yavapaiïta, eldfellita, godovikovita, sabieïta, thenardita, metathenardita i aftitalita.

## Formació i jaciments

És una mena principal de potassa, extreta dels dipòsits de sal marina. Sol trobar-se associada a altres minerals com la carnallita, l'halita i la silvita. Va ser descoberta el 1891 a Wilhelmshall, Halberstadt (Saxònia-Anhalt, Alemanya).

## Referències

* ↑ «Langbeinite» (en anglès). Mindat. [Consulta: 10 juliol 2016].
* ↑ «Langbeinite» (en anglès). Handbook of Mineralogy. [Consulta: 10 juliol 2016].
# Família de Juno

La família Juno és la família d'asteroides que estan en el veïnatge de Juno.
Juno és un gran asteroide amb un diàmetre mitjà d'uns 235 km, però els cossos restants de la família són tots petits. L'asteroide (32326) 2000 QO62, el més brillant d'ells, clarament visible en el grup, tindria un diàmetre d'uns 6 quilòmetres tenint el mateix albedo de Juno. Això indica que probablement aquesta família està composta de les expulsions per impactes en el cos principal de Juno.
L'anàlisi HCM fet per Zappalà el 1995 va determinar alguns membres semblants al nucli, els mateixos elements diferien en rangs aproximats.
| | a$_p$ | e$_p$ | i$_p$ |
| mín | 2.64 ua | 0.226 | 13.3° |
| màx | 2.68 ua | 0.240 | 13.9° |
En l'època present, el rang d'observació orbital dels membres principals és:
| | a | e | i |
| mín | 2.64 ua | 0.238 | 11.8° |
| màx | 2.68 ua | 0.274 | 14.6° |

## Vegeu també

* Famílies d'asteroides
* Família Vesta
* Família Coronis
* Família Flora
* Família Pal·les

## Referències

* V. Zappalà, Ph. Bendjoya, A. Cellino, P. Farinella and C. Froeschlé, Asteroid Families: Search of a 12,487-Asteroid Sample Using Two Different Clustering Techniques Arxivat 2020-03-28 a Wayback Machine., Icarus, Volume 116, Issue 2 (August 1995), pages 291-314
# Arroyomolinos de la Vera

Arroyomolinos de la Vera és un municipi de la província de Càceres, a la comunitat autònoma d'Extremadura (Espanya). Limita amb Barrado, Gargüera de la Vera, Piornal, Pasarón de la Vera i Tejeda de Tiétar. És travessat pel riu Tiétar.
# José María Michavila Núñez

José María Michavila Núñez (Madrid, Espanya 1960) és un polític i professor universitari espanyol, ministre de Justícia durant el segon govern de José María Aznar.

## Biografia

Va néixer el 28 de març de 1960 a la ciutat de Madrid, nebot del tinent general de l'exèrcit de l'aire Federico Michavila. Va estudiar història a la Universitat Complutense de Madrid, doctorant-se posteriorment en dret, universitat de la qual també n'ha estat professor titular de dret de la comunicació audiovisual.

## Activitat política

Membre del Partit Popular (PP), l'any 1993 va esdevenir diputat al Congrés dels Diputats en les eleccions generals d'aquell any per la circumscripció de Madrid. Després de la victòria popular en les eleccions generals de 1996 va esdevindre Secretari d'Estat de Relacions amb les Corts, càrrec que ocupà fins a les eleccions de 2000, quan fou nomenat Secretari d'Estat de Justícia sota la direcció del ministre Ángel Acebes Paniagua. Amb la remodelació del segon govern de José María Aznar el 10 de juliol de 2002 fou nomenat Ministre de Justícia.
A les eleccions de 2008 renovà l'acta de diputat del PP però renuncià el setembre de 2009 després que diverses informacions el situaren fortament vinculat a la trama de corrupció Gürtel tot i que ell al·legà motius personals.
José María Michavila, que combinava l'activitat política amb la d'advocat a un prestigiós despatx, representant de cantants (Shakira i Alejandro Sanz entre d'altres) i gestor de grans patrimonis, va ser acusat d'incompatibilitat de la seua tasca parlamentària amb la professional.

## Referències

* ↑ «Un ex ministro representa a Shakira y a Sanz». Arxivat de l'original el 2017-04-15. [Consulta: 25 agost 2007].
* ↑ Michavila deixa el seu escó al Congrés Arxivat 2010-12-15 a Wayback Machine., a El Plural.com del 28/08/2009. [Consulta: 16/09/2010]
# CEE

CEE té els següents significats:
* Comunitat Econòmica Europea, organització internacional fundada el 1957.
* Conferència Episcopal Espanyola, institució administrativa integrada pels bisbes de les diòcesis espanyoles.

## Vegeu també

* Cee, un municipi de la província de la Corunya a Galícia. Pertany a la Comarca de Fisterra.
# Tetraodon nigroviridis

Tetraodon nigroviridis és una espècie de peix de la família dels tetraodòntids i de l'ordre dels tetraodontiformes.

## Morfologia

* Els mascles poden assolir 17 cm de longitud total.

## Alimentació

Menja mol·luscs, crustacis i d'altres invertebrats, matèria vegetal i escates de peixos.

## Hàbitat

És un peix de clima tropical (24 °C-28 °C) i demersal.

## Distribució geogràfica

Es troba a Àsia: des de Sri Lanka fins a Indonèsia i la Xina.

## Observacions

És inofensiu per als humans.

## Referències

* 1 2 3 4 5 «Tetraodon nigroviridis» (en anglès). FishBase. Froese, Rainer; Pauly, Daniel (editors).
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.
* ↑ Rainboth, W.J., 1996.
* ↑ Schliewen, U.K., 1992. Aquarium fish. Barron's Education Series, Incorporated. 159 p.
* ↑ Fish Team of the Trang Project, 2002. Illustrated fish fauna of a mangrove estuary at Sikao, southwestern Thailand. Trang Project for Biodiversity and Ecological Significance of Mangrove Estuaries in Southeast Asia, Rajamangala Institute of Technology and the University of Tokyo, Trang i Tòquio. 60p.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia. 775 p.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Lim, P., S. Lek, S.T. Touch, S.-O. Mao i B. Chhouk, 1999. Diversity and spatial distribution of freshwater fish in Great Lake and Tonle Sap River (Cambodia, Southeast Asia). Aquat. Living Resour. 12(6):379-386.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.

## Enllaços externs

* AQUATAB
# Poltxata

Poltxata (en rus: Полчата) és un poble del krai de Perm, a Rússia, que en el cens del 2010 tenia 4 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Labeja

Labeja (francès Labège) és un municipi francès del departament de l'Alta Garona a la regió d'Occitània.

## Monument

* Església de Sant Bartomeu
* Pazo.
* Rellotge de sol de 1906
* Escola de música Claude Nougaro
* Colomar de Bouysset.
* El monument de la guerra

## Referències

* ↑ Toponímia occitana
# Artista meritori d'Ucraïna

El premi Artista meritori d'Ucraïna (en ucraïnès: Заслужений артист України) és un guardó que atorga l'estat ucraïnès (ja existia en època soviètica sota el nom d'Artista meritori de l'RSS d'Ucraïna) a conseqüència d'una carrera excepcional a l'àmbit de les arts escèniques.

## Definició

Es tracta d'una recompensa de l'estat d'Ucraïna que es lliura per mor del mèrit personal als ciutadans que han desenvolupat una activitat d'alta qualitat amb gran mèrit professional durant almenys deu anys als seus àmbits respectius de les arts escèniques.

## Condicions d'obtenció

Aquest títol és lliurat pel President d'Ucraïna. No s'atorga només a personalitats ucraïneses sinó que també el poden rebre ciutadans estrangers, i fins i tot persones sense ciutadania. Nogensmenys aquesta distinció és inferior a la d'Artista popular d'Ucraïna que només s'atribueix després de deu anys de l'obtenció de la distinció d'Artista meritori d'Ucraïna. El títol no se sol atribuir pòstumament.
Aquesta distinció d'Artista meritori d'Ucraïna pot guardonar gran part del món artístic, com per exemple directors de cinema, actors de teatre o de cinema, artistes de circ, compositors, músics, cantants, membres o directors d'orquestres, professionals dels mitjans de comunicació, etc. Per a les arts visuals hi ha un guardó equivalent.
Els guardonats també reben una medalla i un diploma en una presentació pública. Entre els guardonats més famosos, tant del títol Artista meritori de l'RSS d'Ucraïna com del guardó de la Ucraïna independent, l'Artista meritori d'Ucraïna, figuren:
* el 1938, la cantant d'òpera Olena Muraviova (Олена Олександрівна Муравйова, 1867-1939).
* el 1962, el cantant i bandurista Fedir Jarkó (Федір Аврамович Жарко, 1914-1987).
* el 1967, el mestre bandurista i professor de bandura del Conservatori de Kýiv, Serhíi Baixtan (Сергій Васильович Баштан, 1927).
* el 1992, el mestre bandurista i luthier innovador de la bandura Petró Hontxarenko (Петро Федорович Гончаренко, 1911-2000).
* el 1999:
** el bandurista, musicòleg, compositor, conductor i professor de bandura canadenc Victor Mishalow (Вiктор Мiшалов, 1960).
** la cantant de pop Ani Lorak (А́ні Ло́рак, 1978).
** el músic i cantant Víktor Pàvlik (Ві́ктор Фра́нкович Па́влік, 1965).
* el 2009, la cantant de pop Tina Karol (Ті́на Ка́роль, 1985).

## Referències

* ↑ pàgina web La gran sala. Estudi d'opera Arxivat 2013-08-14 a Wayback Machine. (en ucraïnès).

## Enllaços externs

* Document respecte als Guardons estatals d'Ucraïna Arxivat 2011-11-27 a Wayback Machine.
# Pozzol Groppo

Pozzol Groppo, (Posseu 'd Greupo en piemontès) és un municipi situat al territori de la província d'Alessandria, a la regió del Piemont (Itàlia).
Limita amb els municipis de Cecima, Godiasco, Momperone, Montemarzino i Volpedo.
Pertanyen al municipi les frazioni de Biagasco, Brienzone, Ca' D'Andrino, Ca' di Bruno, Casa Franchini, Casa Lucchi, Fracchio, Groppo Superiore, Monastero, Mongarizzo, Montemerlano, Monticelli i San Lorenzo (seu municipal).

## Galeria fotogràfica

* Castell de Pozzol Groppo
# La tavola dei poveri

La tavola dei poveri és una pel·lícula de 1932, dirigida per Alessandro Blasetti, basada en un drama en un sol acte de Raffaele Viviani ambientada a Nàpols, que interpreta el paper del protagonista a la pel·lícula. Va ser rodada als estudis de la productora Società Italiana Cines.

## Trama

El marquès napolità Isidoro Fusaro ha malgastat tots els seus béns, però no vol pas que se sàpiga: de fet, continua sent venerat com un gran senyor, amic dels pobres i extremadament generós amb tothom. Just quan s'esgota l'última lira, el marquès rep 7.500 lires d'un captaire, que tota la vida s'ha estalviat de l'almoina rebuda, amb la pregària per administrar-les i fer-les fructificar. Però, a causa d'un malentès, els diners s'intercanvien per una oferta del noble als indigents, mentre que el captaire és detingut per dos agents. Quan, dies després, finalment és alliberat, es cola entre els participants en un gran dinar benèfic, organitzat amb els diners "oferits" pel marquès. Segur que es produiria un escàndol, si la veritat sortís a la llum, però mentrestant el marquès ha venut dos quadres que encara tenen en el seu poder a un advocat adinerat, que torna els diners al captaire, afegint-hi 500 lires com a "premi". La jove filla del marquès es pot comprometre així amb el fill ric d'un industrial de la pasta, sense que ningú sàpiga de la seva extrema pobresa.

## Repartiment

* Raffaele Viviani - Marquès Isidoro Fusaro
* Leda Gloria - Giorgina Fusaro
* Salvatore Costa - Biase
* Marcello Spada - Nello Valmadonna
* Mario Ferrari - Jutge Volterra
* Vincenzo Flocco - Mezzapalla
* Armida Cozzolino - Lida Valmadonna
* Lina Bacci - La secretària
* Cesare Zoppetti - el mestre
* Vasco Creti - el cambrer
* Idol Tancredi - el creditor de les camises planxades
* Gennaro Pisano - el comissari

## La critica

Enrico Roma, a les pàgines de Cinema Illustrazione, edició del 8 de febrer de 1933, comenta així: «El fracàs d'aquesta pel·lícula no es pot explicar, sobretot a Roma. El tema és excel·lent, la faula bastant creïble i la moral no pitjor que moltes altres. Els actors són bons, la direcció precisa i en molts aspectes agradable. Per descomptat, l'escenari es veu afectat pel defecte inicial. Viviani ja havia escrit la comèdia per a la seva companyia i a la pel·lícula, ha mantingut la marca de la forma teatral. Creure que una peça teatral es pot fer cinematogràfica intercalant exteriors pintorescos, cavalls i carruatges, jardins i portes, és una il·lusió. Pel que fa a Viviani, crec que la inexperiència cinematogràfica va obligar a Blasetti, en el muntatge, a suprimir molts metratges interpretats, contentant-se amb pistes. En tot cas, el curtmetratge se salva..."

## Referències

* ↑ Moliterno p.41
* ↑ Mancini p.214

## Bibliografia

* Landy, Marcia. The Folklore of Consensus: Theatricality in the Italian Cinema, 1930-1943. SUNY Press, 1998.
* Mancini, Elaine. Struggles of the Italian Film Industry during Fascism. UMI Research Press, 1985.
* Moliterno, Gino. Historical Dictionary of Italian Cinema. Scarecrow Press, 2008.

## Enllaços externs

* Pel·lícula sencera a Facebook
# Fanal de paper

Un fanal de paper és un llum fabricat amb paper, a l'interior s'instal una font de llum (generalment una espelma o una bombeta elèctrica). Existeixen llanternes amb les formes i mides més diversos, i els mètodes de construcció també són variats: des d'una simple bossa de paper, fins refinades carcasses plegables de bambú o metall cobertes amb alguna classe especial (robusta) de paper.
La seva presència sol associar-se amb alguna festa, i són molt habituals a la Xina i Japó, així com, lògicament, en els diversos barris xinesos arreu del món, on se solen penjar a l'exterior dels establiments públics per atraure possibles clients. Al Japó reben el nom de 提 灯 (cargolet), i hi ha un tipus especial de cal·ligrafia per escriure-ho, anomenat cargolet moji.
En diverses comunitats hispanes és habitual durant el Nadal col·locar petites espelmes en files de petites bosses de paper anomenades llanternes o fanalets. Les llanternes de paper vermelles van estar associades al passat amb els bordells, d'on deriva per exemple el nom del Barri Vermell d'Amsterdam. En l'actualitat les llanternes vermelles s'usen al Japó per anunciar bars i restaurants.

## Fanals de Kongming

Al voltant de l'any 200, Zhuge Liang va inventar el fanal de Kongming, el primer globus.

## Referències

* ↑ http://www.reporternews.com/news/2009/dec/06/luminarias%5BEnllaç+no+actiu%5D -symbolize-lighting-way-for-Christ/
* ↑ Deng, Yinke; Wang, Pingxing. Ancient Chinese Inventions (en anglès). 五洲传播出版社, 2005. ISBN 7-5085-0837-8.
# Artista del Poble

«Artista del Poble» té aquests significats:
* Artista del Poble de l'URSS (arts escèniques), condecoració soviètica concedida, a partir de 1936, als artistes escènics més rellevants en el terreny teatral, cinematogràfic o musical
* Artista del Poble de l'URSS (arts plàstiques), condecoració soviètica concedida, a partir de 1944, als artistes plàstics més rellevants, especialment pintors i escultors
* Artista del Poble de Rússia, títol superior d'honor de la Federació de Rússia, s'atorga per èxits destacats en el camp del teatre, música, circ, vodevil i el cinema
# Johan Bernhard Hjort

Johan Bernhard Hjort (Christiania, 25 de febrer de 1895 - Oslo, 23 de febrer de 1969) va ser un advocat del Tribunal Suprem de Noruega.
Després d'incorporar-se al bufet d'Harald Nørregaard en 1932, va continuar amb l'empresa després de la Segona Guerra Mundial com Advokatfirmaet Hjort, que avui és un dels principals bufets d'advocats de Noruega. Hjort també va destacar per la seva participació en el partit feixista Nasjonal Samling en la dècada de 1930, però va abandonar el partit en 1937 i es va convertir en membre actiu de la resistència antinazi durant la Segona Guerra Mundial. Va ser empresonat pels nazis i se li atribueix haver salvat la vida de molts presoners gràcies a la seva participació en els Autobusos Blancs. Després de la Segona Guerra Mundial, es va convertir en un dels advocats més importants de Noruega, i va destacar pel seu defensa dels drets dels homosexuals i dels artistes controvertits, com a president de la societat lingüística Riksmålsforbundet, i com a figura pública liberal.

## Referències

* ↑ Figueiredo, Ivo de: Fri mann. Johan Bernhard Hjort – en dannelseshistorie, Oslo 2002, s. 109.
* ↑ Dahl 1999, pp. 89–90
* ↑ «Stiller ut fargefoto frå 30-talet», 30-05-2012.
* ↑ Dahl, Hans Fredrik (1978) (in Norwegian). "Dette er London". NRK i krig 1940–1945. Oslo: Cappelen. p. 185. ISBN 82-02-03929-0
* ↑ Figueiredo, Ivo de. Fri mann: Johan Bernhard Hjort, en dannelsenshistorie (en noruec). Aschehoug, 2002. ISBN 978-82-03-22291-7.
# Britvinita

La britvinita és un mineral de la classe dels silicats. Rep el nom en honor de Sergei Nikolaevich Britvin (1965-), un mineralogista rus.

## Característiques

La britvinita és un silicat de fórmula química [Pb₇(OH)₃F(BO₃)₂(CO₃)][Mg$_{4.5}$(OH)₃(Si₅O$_{14}$)]. Va ser aprovada com a espècie vàlida per l'Associació Mineralògica Internacional l'any 2006. Cristal·litza en el sistema triclínic.
Segons la classificació de Nickel-Strunz, la britvinita pertany a «09.EG - Fil·losilicats amb xarxes dobles amb 6-enllaços més grans» juntament amb els següents minerals: cymrita, naujakasita, manganonaujakasita, dmisteinbergita, kampfita, strätlingita, vertumnita, eggletonita, ganofil·lita, tamaïta, coombsita, zussmanita, franklinfil·lita, lennilenapeïta, parsettensita, estilpnomelana, latiumita, tuscanita, jagoïta, wickenburgita, hyttsjoïta, armbrusterita i bannisterita.

## Formació i jaciments

Va ser descoberta a la localitat de Långban, al municipi de Filipstad (Värmland, Suècia). També ha estat descrita posteriorment a la mina Kombat, a la regió d'Otjozondjupa (Namíbia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Britvinite» (en anglès). Mindat. [Consulta: 25 abril 2019].